rejauldu/bengali-wikipedia huggingface dataset:
বীর মুক্তিযোদ্ধা এডভোকেট আব্দুল হাকিম স্টেডিয়াম (জামালপুর স্টেডিয়াম নামেও পরিচিত) ১৯৬২ সালে নির্মিত বাংলাদেশের একটি জেলা পর্যায়ের স্টেডিয়াম। স্থাপনাটি জামালপুর জেলার সদর থানায় জেলা কারাগারের পশ্চিমে এবং জিলা স্কুলের দক্ষিণে অবস্থিত। জেলার একমাত্র স্টেডিয়াম হিসেবে এখানে জেলা ও উপজেলার যাবতীয় খেলাধুলা অনুষ্ঠিত হয়। ২০২০ সালে স্টেডিয়ামটির সংস্কার করা হয়। ১৪০০০ দর্শক ধারণ ক্ষমতা সম্পন্ন স্টেডিয়ামটিতে নিয়মিত খেলা আয়োজনের পাশাপাশি বাংলাদেশের জাতীয় দিবসসমূহের বিভিন্ন অনুষ্ঠান আয়োজিত হয়। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় জামালপুর জেলা ক্রীড়া সংস্থার তত্ত্বাবধায়নে রয়েছে।   ইতিহাস  ১৯৬২ সালে জামালপুর স্টেডিয়াম নির্মাণ করা শুরু হয়। ১৯৭৯ সালে স্টেডিয়ামটির উদ্বোধন করা হয়। ২০১৩ সালে স্টেডিয়ামের নাম আব্দুল হাকিমের নামে "বীর মুক্তিযোদ্ধা এডভোকেট আব্দুল হাকিম" স্টেডিয়াম রাখা হয়। ২০১৬-১৭ অর্থবছরে জাতীয় ক্রীড়া পরিষদ বাংলাদেশের অন্যান্য জেলার সাথে জামালপুর স্টেডিয়াম সংস্কারের উদ্যোগ নেয়।.২০২০ সালের ৭ ডিসেম্বর, ৩৯ কোটি টাকা ব্যয়ে তমা কনষ্ট্রাকশন, মেসার্স বিনিময় কনস্ট্রাকশন ও মেসার্স কিউ এইচ মাসুদ এন্ড কোম্পানী স্টেডিয়ামটির সংস্কার সম্পন্ন করে। আধুনিকায়নের পর মির্জা আজম হ্যান্ডবল স্টেডিয়ামের সাথে ২০২১ সালের ২৮ মার্চ, স্টেডিয়ামটি আনুষ্ঠানিকভাবে পুনরায় চালু করা হয়।   কাঠামো  স্থাপনাটির অবকাঠামোতে মূল স্টেডিয়াম ছাড়াও,আউটার স্টেডিয়াম, ব্যায়ামাগার, শুটিং ক্লাব অন্তর্ভুক্ত রয়েছে। ২০২০ সালে সংস্কারের পর স্টেডিয়ামটিতে চারতলা প্যভেলিয়ন, তিন তলা গনসংযোগ ও সাংবাদিক কেন্দ্র, গুরুত্বপূর্ণব্যক্তিদের বসার লাউঞ্জ, খেলোয়াড়দের আবাস, পরিচ্ছন্নতা কক্ষ যুক্ত হয়েছে। গোলাকৃতির স্টেডিয়ামটিতে ১২ ধাপ বিশিষ্ট দর্শক বসার গ্যালারী যুক্ত হয়েছে। এছাড়াও এই স্টেডিয়ামে দিবারাত্রির খেলা আয়োজনের সুবিধার্থে 'ফ্লাড-লাইট' স্থাপনের জন্য পরিকল্পিত।  ২০২০ সালে সংস্কারের পর স্টেডিয়ামটির দর্শক ধারণ ক্ষমতা ১৪০০০-এ উন্নীত হয়েছে।   আয়োজন  স্টেডিয়ামটিতে জামালপুর জেলা ও উপজেলার পর্যায়ের যাবতীয় খেলা অনুষ্ঠিত হয়। এছাড়াও জাতীয় পর্যায়, আঞ্চলিক এবং স্থানীয় ফুটবল আর ক্রিকেট খেলার নিয়মিত আয়োজন হয়ে থাকে।, স্থানীয় প্রতিযোগিতাগুলির মধ্যে জেলা প্রশাসক কাপ ফুটবল উল্লেখযোগ্য।  এছাড়াও এই স্টেডিয়ামে ২০তম জাতীয় হ্যান্ডবল, ২০তম জাতীয় ভারোত্তোলন, জাতীয় শুটিং আর জাতীয় অনূর্ধ্ব-১৪ ক্রিকেট প্রতিযোগিতার আয়োজন করা হয়েছিল। নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের জাতীয় দিবসের কুচকাওয়াজ অনুষ্ঠানের জন্য ব্যবহৃত হয়।   তথ্যসূত্র   বিষয়শ্রেণী:বাংলাদেশের স্টেডিয়াম বিষয়শ্রেণী:জামালপুর জেলা বিষয়শ্রেণী:১৯৬২-এ প্রতিষ্ঠিত বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের ক্রিকেট মাঠ বিষয়শ্রেণী:ময়মনসিংহ বিভাগের ভবন ও স্থাপনা বিষয়শ্রেণী:জামালপুরের ক্রীড়া অনুষ্ঠানস্থল
১৯৮০ সালের মে মাসে উত্তরপ্রদেশে বিধানসভা নির্বাচন অনুষ্ঠিত হয়। ভারতীয় জাতীয় কংগ্রেস ৪২৫টি আসনের মধ্যে ৩০৯টি আসন জিতে বৃহত্তম দল হিসেবে শাসন ক্ষমতা ধরে রাখে।  চতুর্থ ইন্দিরা গান্ধী মন্ত্রিসভার পরামর্শে রাষ্ট্রপতি নীলম সঞ্জীব রেড্ডি রাজ্যে রাষ্ট্রপতি শাসন জারির নির্দেশ দেওয়ার পর নির্বাচন অনুষ্ঠিত হয়। এটি ১৯৮০ সালের ভারতীয় সাধারণ নির্বাচনে ভারতীয় জাতীয় কংগ্রেসের জয়ের ভিত্তিতে কাজ করেছিল যে রাজ্য সরকার আর জনগণের ইচ্ছার প্রতিফলন ঘটায় না। এর সূচনা হয় বেনারসী দাসের নেতৃত্বাধীন জনতা পার্টির সরকার। জনতা পার্টিতে বিভক্তির পর দাস চরণ সিংয়ের জনতা পার্টি (ধর্মনিরপেক্ষ)-এ যোগ দেন।   ফলাফল    তথ্যসূত্র   বিষয়শ্রেণী:উত্তরপ্রদেশ বিধানসভা নির্বাচন বিষয়শ্রেণী:১৯৮০-এ ভারতে রাজ্য বিধানসভা নির্বাচন
দালজিত কৌর (জন্ম: ১৫ই নভেম্বর ১৯৮২) হলেন একজন ভারতীয় টেলিভিশন অভিনেত্রী। তিনি মূলত কুলবধুতে নিয়তি চরিত্রে, ইস পেয়ার কো কেয়া নাম দু?-এ অঞ্জলির চরিত্রে এবং কালা টিকা-এ মঞ্জরি চরিত্রে অভিনয় করে জনপ্রিয়তা অর্জন করেছেন। ২০১৯ সালে, তিনি তাঁর স্বামী শালীন ভানোটের সাথে স্টার প্লাসে প্রচারিত নৃত্য বিষয়ক আপাতবাস্তব টেলিভিশন অনুষ্ঠান নাচ বলিয়ে-এর ৪র্থ আসরে অংশ নিয়েছিলেন; যেখানে তাঁরা শিরোপা জয় করেছিলেন। ২০১৯ সালে, তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বসের ১৩তম আসরে একজন প্রতিযোগী হিসেবে অংশ নিয়েছিলেন; যেখানে তিনি ২১তম স্থান অধিকার করেছিলেন।   প্রারম্ভিক জীবন  দালজিত কৌর ১৯৮৮ সালের ১৫ই নভেম্বর তারিখে ভারতের পাঞ্জাবের লুধিয়ানায় জন্মগ্রহণ করেছেন। তিনি সেনাবাহিনীর সাথে সংযুক্ত একটি পরিবারে জন্মগ্রহণ করেছেন। তাঁর বাবা একজন অবসরপ্রাপ্ত কর্নেল এবং তাঁর বড় দুই বোন ভারতীয় সেনা আধিকারিক হিসাবে প্রতিরক্ষা পরিষেবায় কাজ করছেন।   ব্যক্তিগত জীবন  কুলবধুতে কাজ করার সময় দালজিত কৌর সর্বপ্রথম শালীন ভানোটের সাথে সাক্ষাৎ করেন। অতঃপর ২০০৯ সালের ৯ই ডিসেম্বর তারিখে তাঁরা বিবাহ বন্ধনে আবদ্ধ হয়েছিলেন। এই দম্পতির একটি ছেলে আছে। ২০১৫ সালে, তিনি শালীনের বিরুদ্ধে ঘরোয়া সহিংসতার অভিযোগ এনে বিবাহ বিচ্ছেদের আবেদন করেছিলেন।   পেশা  ২০০৪ সালে, তিনি মিস পুনে-এর খেতাব অর্জন করার পাশাপাশি "মিস নেভি", "মিস মুম্বই" এবং "মিস মহারাষ্ট্র কুইন" সহ আরও অনেক প্রতিযোগিতার জয়লাভ করেছিলেন। তিনি জি টিভিতে প্রচারিত টেলিভিশন ধারাবাহিক মানশা-এ অভিনয় করার মাধ্যমে টেলিভিশন জগতে অভিষেক করেন। এরপরে তিনি সিআইডি, আহট ও রাত হোনে কো হ্যায়-এ অভিনয় করেছেন। ২০০৫ সালে, তিনি ক্যায়সা ইয়ে পেয়ার হ্যায় নামক টেলিভিশন ধারাবাহিকে একটি বিশেষ চরিত্রে অভিনয় করেছেন। কুলবধু নামক ধারাবাহিকে তিনি নিয়তি নামক কেন্দ্রীয় চরিত্রে অভিনয় করেছেন, যে যোধপুর পরিবারের রাজকন্যা ছিল।  কুলবধু-র হঠাৎ সমাপ্তির পরে, দালজিত ছুনা হ্যায় আসমান নামক ধারাবাহিকে শিখা নামক চরিত্রে অভিনয় করেছেন। ২০০৭ থেকে ২০০৯ সাল পর্যন্ত স্টার প্লাসে প্রচারিত টেলিভিশন ধারাবাহিক সন্তান-এ তিনি অভিনয় করেছেন। অতঃপর ২০০৮ সালে, তিনি নৃত্য বিষয়ক জনপ্রিয় আপাতবাস্তব টেলিভিশন অনুষ্ঠান নাচ বলিয়ে-এর চতুর্থ আসরে অংশগ্রহণ করেছেন, তিনি এই অনুষ্ঠানে তাঁর স্বামী শালীন ভানোটের সাথে অংশ নিয়েছিলেন। ২০০৯ সালের ১লা ফেব্রুয়ারি তারিখে, তাঁরা এই অনুষ্ঠানের শিরোপা জয় করেন। অতঃপর ২০১১ সালে, তিনি স্টার প্লাসে প্রচারিত জনপ্রিয় টেলিভিশন ধারাবাহিক ইস পেয়ার কো কেয়া নাম দু?-এ অভিনয় করেছেন; যেখানে তিনি কেন্দ্রীয় চরিত্র অর্ণবের বোন অঞ্জলির চরিত্রে অভিনয় করেছেন।   তথ্যসূত্র    বহিঃসংযোগ         বলিউড হাঙ্গামায় দালজিত কৌর  বিষয়শ্রেণী:লুধিয়ানার ব্যক্তি বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:নাচ বলিয়ে বিজয়ী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:পাঞ্জাবি ব্যক্তি
দিদওয়ানা () ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৬ মিটার (১১০২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দিদওয়ানা শহরের জনসংখ্যা হল ৪৪,৬৬১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে দিদওয়ানা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ইলজে জাউনাল্কস্নে হলেন লাটভিয়ার একজন সাংবাদিক, যিনি সাম্প্রতিক ঘটনাবলি সংক্রান্ত অনুষ্ঠান ডি ফ্যাক্টো উপস্থাপনা করতেন।Honorees   জীবনী  ইলজে জাউনাল্কস্নে ১৯৭৬ সালের ১৯ নভেম্বর লাটভিয়ার জুরমালায় শহরে জন্মগ্রহণ করেন। তিনি লাটভিয়ার রাজধানী রিগায় অবস্থিত লাটভিয়া বিশ্ববিদ্যালয়ে পড়াশোনা করেছিলেন।  ২০০৬ সালের মার্চে তার উপস্থাপিত ডি ফ্যাক্টো অনুষ্ঠানে লাটভিয়ার বিভিন্ন রাজনৈতিক দলের রাজনীতিবিদদের অর্থের বিনিময়ে ভোট ক্রয়ের খবর প্রকাশিত হয়। এই ঘটনার পরিপ্রেক্ষিতে, দেশটির এক মন্ত্রীকে পদত্যাগ করতে হয়, ভোট ক্রয়ের দায়ে দেশটির কিছু উচ্চপর্যায়ের রাজনীতিবিদ অভিযুক্ত হন। এরপর, তার ফোনে আড়িপাতা হয়।  তার ব্যক্তিগত স্বাধীনতার উপরে হস্তক্ষেপ সংঘটিত হবার দরুন তিনি সরকারের বিরুদ্ধে আদালতে যান; এ ধরনের ঘটনা দেশটিতে প্রথমবারের মত সংঘটিত হয়। তিনি মামলায় জিতেন এবং তার ফোনে আড়িপেতে তার ব্যক্তিগত স্বাধীনতায় হস্তক্ষেপ করার দরুন তাকে এক লক্ষ লাটস (এক লক্ষ সাতাশি হাজার মার্কিন ডলার) ক্ষতিপূরণ প্রদানের নির্দেশ দেয় দেশটির আদালত।   সম্মাননা  তাকে ২০০৭ সালে আন্তর্জাতিক সাহসী নারী পুরস্কার প্রদান করা হয়। তিনি গর্ভবতী থাকার দরুন অনুষ্ঠান্র উপস্থিত থেকে নিজে পুরস্কার গ্রহণ করতে পারেন নি।Terrific Women | National Review Online   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার
হের্মান গ্যুন্টার গ্রাসমান () (১৫ই এপ্রিল, ১৮০৯—২৬শে সেপ্টেম্বর, ১৮৭৭) একজন জার্মান ভাষাবিজ্ঞানী, গণিতবিদ ও পদার্থবিজ্ঞানী। তিনি একজন বহুশাস্ত্রজ্ঞ ছিলেন। তিনি নব্যমানবতাবাদ ও প্রকাশনা শিল্পের সাথেও জড়িত ছিলেন।  গণিতে অবদান গণিতের একটি অত্যন্ত গুরুত্বপূর্ণ শাখা রৈখিক বীজগণিত এককভাবে আবিষ্কারের জন্য গ্রাসমানকে অনেক গণিতবিদ মরণোত্তর স্বীকৃতি দিয়েছেন।  পদার্থবিজ্ঞানে অবদান গ্রাসমান একাধিক বর্ণের আলো মিশে মানুষের চোখে কীভাবে মিশ্র বর্ণের আলো হিসেবে উপলব্ধ হবে, সে ব্যাপারে একটি বীজগণিতনির্ভর তত্ত্ব দেন। এই তত্ত্বটি বর্ণ বিজ্ঞানে গ্রাসমানের বিধিসমূহ হিসেবে সুপরিচিত।  ভাষাবিজ্ঞানে অবদান গ্রাসমান কর্মজীবনের প্রথম পর্যায়ে গণিত নিয়ে অনেক মৌলক অবদান রাখলেও তৎকালীন গণিতবিদ সম্প্রদায় তার কাজের মর্ম বুঝতে দেরি করে। তার রচিত গণিতের মৌলিক বইগুলি তার জীবদ্দশায় তেমন আদৃত হয়নি। ফলে শেষজীবনে গ্রাসমান গণিতে ধীরে ধীরে আগ্রহ হারিয়ে ঐতিহাসিক ভাষাবিজ্ঞান ও সংস্কৃত ভাষা সংক্রান্ত গবেষণার ব্যাপারে আগ্রহী হয়ে ওঠেন। তিনি জার্মান ভাষার ব্যাকরণের ওপরে বই লেখেন, জার্মান লোকগীতি সংগ্রহ করা শুরু করেন ও সংস্কৃত ভাষা শেখেন। তিনি ঋগ্বেদের জন্য প্রায় ২০০০ পৃষ্ঠা দীর্ঘ একটি সংস্কৃত-জার্মান অভিধান রচনা করেন এবং জার্মান ভাষায় সম্পূর্ণ ঋগ্বেদের অনুবাদ করেন, যার দৈর্ঘ্য ছিল ১০০০ পৃষ্ঠারও বেশি। শেষোক্ত দুই কাজের জন্য তিনি মার্কিন প্রাচ্যবিদ সমাজের (American Orientalists' Society আমেরিকান ওরিয়েন্টালিস্টস সোসাইটি) সদস্যপদ লাভ করেন।  গ্রাসমান ইন্দো-ইউরোপীয় ভাষাসমূহের একটি ধ্বনিবিধি আবিষ্কার করেন, যার নাম দেওয়া হয় গ্রাসমানের বিধি। ট্যুবিঙেন বিশ্ববিদ্যালয় থেকে ১৮৭৬ সালে তাকে ভাষাতত্ত্বে সম্মানসূচক ডক্টরেট সনদ প্রদান করা হয়।  তথ্যসূত্র  বিষয়শ্রেণী:জার্মান ভাষাবিজ্ঞানী বিষয়শ্রেণী:জার্মান গণিতবিদ বিষয়শ্রেণী:১৮০৯-এ জন্ম বিষয়শ্রেণী:১৮৭৭-এ মৃত্যু বিষয়শ্রেণী:১৯শ শতাব্দীর অনুবাদক বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:পোমেরানিয়া প্রদেশের ব্যক্তিত্ব
ডাঃ মোহাম্মদ আজিজ একজন বাংলাদেশী চিকিৎসক। তিনি পৃথিবীর ইতিহাসে রিভার ব্লাইন্ডনেস রোগের প্রথম মেডিকেলীয় অনুসন্ধানের নেতৃত্ব দেন, যার ফলে এই রোগের ওষুধ আইভারমেকটিন আবিষ্কার হয়। এই আবিষ্কারের জন্য ২০১৫ সালে উইলিয়াম সি. ক্যাম্পবেল এবং সাতোশি ওমুরা চিকিৎসাবিজ্ঞানে নোবেল পুরস্কার অর্জন করেন। পুরস্কার প্রদানের উদ্ধৃতিতে নোবেল কমিটি ডাঃ মোহাম্মদ আজিজের অবদান উল্লেখ করেন।   শিক্ষাজীবন ডাঃ মোহাম্মদ আজিজ ১৯৫৪ সালে ঢাকা মেডিকেল কলেজ থেকে এমবিবিএস পাশ করেন।এরপর ১৯৬২ সালে মার্কিন যুক্তরাষ্ট্রের ইউনিভার্সিটি অফ মিনেসোটা থেকে ক্লিনিক্যাল প্যাথলজিতে পিএইচডি করেন। এরপর জন হপকিন্স বিশ্ববিদ্যালয় থেকে পোস্ট ডক্টরাল এবং লন্ডন স্কুল অফ হাইজিন এন্ড ট্রপিক্যাল মেডিসিন থেকে ক্লিনিক্যাল মেডিসিন ইন দি ট্রপিকসে ডিপ্লোমা অর্জন করেন।https://medivoicebd.com/article/5462/%E0%A6%9A%E0%A6%BF%E0%A6%95%E0%A6%BF%E0%A7%8E%E0%A6%B8%E0%A6%BE%E0%A6%AC%E0%A6%BF%E0%A6%9C%E0%A7%8D%E0%A6%9E%E0%A6%BE%E0%A6%A8%E0%A7%87-%E0%A6%AF%E0%A7%87-%E0%A6%A8%E0%A7%8B%E0%A6%AC%E0%A7%87%E0%A6%B2-%E0%A6%AA%E0%A7%81%E0%A6%B0%E0%A6%B8%E0%A7%8D%E0%A6%95%E0%A6%BE%E0%A6%B0%E0%A7%87%E0%A6%B0-%E0%A6%AD%E0%A6%BE%E0%A6%97%E0%A7%80%E0%A6%A6%E0%A6%BE%E0%A6%B0-%E0%A6%B9%E0%A6%A4%E0%A7%87-%E0%A6%AA%E0%A6%BE%E0%A6%B0%E0%A6%A4%E0%A7%8B-%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6-1499079847  কর্মজীবন  ১৯৬২ থেকে ১৯৭৩ সাল পর্যন্ত ডাঃ আজিজ ইউনিভার্সিটি অফ মিনেসোটায় একজন শিক্ষক এবং গবেষক হিসেবে কাজ করেন। ১৯৭৫ সালে তিনি সিয়েরা লিওনে বিশ্ব স্বাস্থ্য সংস্থার সমন্বয়কারী হিসেবে কাজ করেন। ১৯৭৬ সালে ডাঃ মোহাম্মদ আজিজ মার্কিন ওষুধ কোম্পানি মার্ক এন্ড কো এ ডিরেক্টর অফ দি ডোমেস্টিক রিসার্চ হিসেবে যোগদান করেন। ১৯৮১ সালে তিনি একই প্রতিষ্ঠানের আন্তর্জাতিক ক্লিনিক্যাল রিসার্চ শাখায় সিনিয়র ডিরেক্টর হিসেবে যোগদান করেন।  সাফল্য মার্কিন ওষুধ কোম্পানিতে কর্মরত অবস্থায় সময় ডাঃ আজিজ সেনেগালে রিভার ব্লাইন্ডনেস এবং লিম্ফেটিক ফাইলেরিয়াসিসের চিকিৎসায় আইভারমেকটিনের কার্যকারিতা আবিষ্কার করেন। গত শতাব্দীর আশির দশক পর্যন্ত এই রোগের চিকিৎসার জন্য কার্যকর কোনো ঔষধ ছিল না। সেই সময় বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসে আক্রান্ত হওয়ার ঝুঁকিতে ছিল। এই আবিষ্কারের জন্যই ক্যাম্পবেল এবং ওমুরা ২০১৫ সালে নোবেল পুরস্কার পান।  মৃত্যুবরণ ১৯৮৭ সালের ২৫ নভেম্বর ডাঃ মোহাম্মদ আজিজ পাকস্থলীর ক্যান্সারে আক্রান্ত হয়ে মৃত্যুবরণ করেন।  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:বাংলাদেশী চিকিৎসক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: ঐকমত্য হয়নি। এছাড়া পূর্বে এই নিবন্ধটি নিয়ে বিস্তর আলোচনা হয়েছে: উইকিপিডিয়া:আলোচনাসভা/সংগ্রহশালা/২০১৭/১-৪#‘রোকেয়া_লিটা’_নামক_একটি_পাতা_পুনরুদ্ধার_প্রসঙ্গে আফতাব (আলাপ) ১৫:৫০, ১৮ ডিসেম্বর ২০১৭ (ইউটিসি) রোকেয়া লিটা  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () লেখক হিসেবে বিশ্বকোষীয় উল্লেখযোগ্যতা প্রশ্নবিদ্ধ। নিবন্ধের ভাষাও কিছুটা অনুরাগী সাইটের সঙ্গে মিলে যায়। ~মহীন (আলাপ) ০৬:২১, ১২ ডিসেম্বর ২০১৭ (ইউটিসি)   এই নিবন্ধ অপসারণের প্রস্তাব আগেও দেয়া হয়েছিলো এবং আপনিই দিয়েছিলেন। সে সময় আলোচনা পর্যাপ্ত না হলেও অপসারণের সিদ্ধান্ত নেওয়া হয়। বিস্তারিত পাবেন এখানে  ।  কিন্তু এরপর আলোচনা সভায় এটা নিয়ে বিস্তারিত আলোচনা হয়। আলোচনা শুরু করা হয় পরিচয় গোপন করে আইপি এড্রেস থেকে। এটা বিস্তারিত পাবেন এই আলোচনার  ৬৩ নং ভুক্তিতে। বিষদ আলোচনার পর অপসারিত নিবন্ধটি ফিরিয়ে আনা হয়। এই হলো এই নিবন্ধের ইতিহাস। এটি রাখা না রাখা নিয়ে আমার মন্তব্য নেই। বিবিসি ১০০ নারী এডিটাথনের সময় অনুবাদ করেছিলাম মাত্র। ধন্যবাদ সাফি বার্তা ০৮:২৩, ১২ ডিসেম্বর ২০১৭ (ইউটিসি) জ্বী, পুরো বিষয়টি আমার জ্ঞ্যতব্য। ধন্যবাদ আবারো বিস্তারিত তুলে আনার জন্য। তবে আমার মতে এ বিষয়ে বিশ্বকোষীয় উল্লেখযোগ্যতার দৃষ্টিকোণ থেকে আলোচনা প্রয়োজন। ~মহীন (আলাপ) ০৮:৫৩, ১২ ডিসেম্বর ২০১৭ (ইউটিসি)  পুর্বেও বিশ্বকোষীয় উল্লেখযোগ্যতার দৃষ্টিকোণ থেকেই আলোচনা হয়েছিলো। তবে সম্প্রদায় চাইলে আবার নতুনভাবে এই আলোচনা শুরু করতে পারে। সাফি বার্তা ১৩:২৩, ১২ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
উগু লতাচুকু জাচিন্দা ওবিয়ানুঞ্জু আমেলিয়া একজন নাইজেরীয় অভিনেত্রী যিনি লতা চুকু নামেই বেশি পরিচিত। তিনি জেনিফা'স ডায়েরি নামক নাইজেরীয় টিভি ধারাবাহিকে অভিনয় করে জনপ্রিয়তা লাভ করেন, এতে তিনি "কিকি" চরিত্রে অভিনয় করেছিলেন। তিনি যোগব্যায়াম ফিটনেসেও উত্সাহী ব্যক্তি।    প্রাথমিক জীবন  লতা নাইজেরিয়ার এনুগু রাজ্যের এনসুক্কায় জন্মগ্রহণ করেন, তবে তাঁর শৈশব বেড়ে ওঠা বেশিরভাগ বেনিন শহরে হয়। লতা তার পিতা-মাতার চার সন্তানের মধ্যে সর্বশেষ। তিনি বেনিন বিশ্ববিদ্যালয়ে কৃষি অর্থনীতি এবং সম্প্রসারণ পরিষেবা বিষয়ে অধ্যয়ন করেছেন এবং পরবর্তীকালে নাইজেরিয়ার লেগোসের রাজকীয় শিল্পকলা একাডেমিতে অভিনয় করেছেন।   পেশা  অভিনয়ের আগে, লতা একজন মডেল হিসেবে কাজ করেন এবং ২০১১ সালে নাইজেরিয়ার মোস্ট বিউটিফুল গার্ল প্রতিযোগিতায় ইয়োবে রাজ্যের প্রতিনিধিত্ব করেছিলেন। তিনি ২০১১ সালে অভিনয় জীবন শুরু করেন, তবে জেনিফা'স ডেইরিতে কিকি চরিত্রে অভিনয় করার পর জনপ্রিয়তা পান। তিনি দ্য রয়েল হিবিস্কাস হোটেল, ফলিং, ফাইন গার্ল, দ্য আরবিট্রেশন, ডগনাপডের মতো চলচ্চিত্রে অভিনয় করেছেন।   লতা টেকস  ২০১৭ সালে তিনি "লতা টেকস" নামে একটি রান্না এবং জীবনযাত্রার অনুষ্ঠান করার ঘোষণা দেন যাতে লতাকে খাবার এবং প্রকৃতি প্রেমিক হিসাবে দেখানো হয়। অনুষ্ঠানটিতে অ্যাডেকুনলে গোল্ড, তোসিন আজিবাদে, আরামাইড  এমসি গ্যালাক্সি  সহ বেশ কয়েকজন নাইজেরীয় তারকা উপস্থিত হয়েছেন।   চলচ্চিত্রের তালিকা   শিরোনাম  ভূমিকা  প্রযোজক / পরিচালক  ডেডলি ইনস্টিংক্টস  মূল ইয়েমী মোরাফা  পারফেক্ট প্ল্যান  সহ-মূল উজোদিন্মা ওকপেচি  উইন্ড চ্যাসার  সহ অভিনেতৃবৃন্দ  উজোদিন্মা ওকপেচি  স্পটলাইট  মূল সুনকানমি আদেবায়ো  ফলিং  উপ-তারকা নিয়ি আকিনমোলায়ণ  ডগনাফড   উপ-তারকা  কায়োড কসুম  ফাইন গার্ল  মূল উদুয়াক ইসং ওগুয়ামানাম  আরবিট্রেশন   উপ-তারকা  নিয়ি আকিনমোলায়ণ  জেনিফার ডায়েরি   উপ-তারকা  ফানকে আকিনেদলে    পুরস্কার এবং মনোনয়ন   বছর  ঘটনা  পুরস্কার  ফলাফল  ২০১৬   স্ক্রিম অল ইয়ুথ পুরস্কার বছরের চলচ্চিত্র প্রকাশনা (মহিলা) ২০১৭  সিটি পিপল এন্টারটেইনমেন্ট পুরস্কার বছরের সেরা নতুন অভিনেত্রী (ইংরেজি)    তথ্যসূত্র   বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:নাইজেরীয় চলচ্চিত্র অভিনেত্রী বিষয়শ্রেণী:নাইজেরীয় টেলিভিশন অভিনেত্রী বিষয়শ্রেণী:নাইজেরীয় নারী মডেল বিষয়শ্রেণী:নাইজেরীয় লেখক
শরীর আর মনের নিবিড় সম্পর্কের ধারাবাহিকতাকে কায়োমনোবিজ্ঞান বলা হয়। মানুষের শরীরের সাথে মনের একটি বিশেষ সম্পর্ক আছে। আমরা জানি, মন ভালো থাকলে শরীর ভালো থাকে, শরীর ভালো থাকলে মন ভালো থাকে। পক্ষান্তরে শরীরে কোন সমস্যা দেখা দিলে মনের ওপর চাপ পড়ে আর মনের ওপর চাপ পড়লে সুস্থ শরীরকেও নির্জীব মনে হয়।  নামকরণ ইংরেজি সফ্রোলজী  শব্দটা মূলত এসেছে গ্রীক তিনটি শব্দ  sôs  ,  phren ও  logo থেকে। sôs  এর বাংলা অর্থ  "তরঙ্গ", phren মানে "মন" বা "আত্মা" আর logo মানে "বিজ্ঞান"। এই তিনের সমন্বয় করা হলে আভিধানিক ভাবে বলা যেতে পারে "মনোতরঙ্গবিজ্ঞান"।    ইতিহাস ১৯৬০ সালে কলম্বিয়ার আলফনসো কাইছেদো (Alfonso Caycedo) কর্তৃক আবিষ্কৃত "কায়োমনোবিজ্ঞান"  বর্তমানে চিকিৎসা বিজ্ঞান ও আত্মউন্নয়নে ব্যবহৃত হচ্ছে।   যদিও ১৯৬৫ থেকে ১৯৬৮ এর মধ্যে  আলফনসো কাইছেদো কৌতূহল মেটাতে  এশিয়ায় পদার্পণ করেন। ওই সময় তিনি ভারতের  যোগব্যায়াম, তিব্বতি বৌদ্ধধর্ম   এবং জাপানি জৈনধর্ম   এর প্রতি আকর্ষণ বোধ করেন। তিনি অনুধাবন করতে সক্ষম হন যে  মানুষ স্বেচ্ছায়  মানব শরীর ও  মনের সাথে সন্ধি ঘটাতে সক্ষম।  যার ফলশ্রুতিতে দেহের ও মনের মিলন মেলা ঘটাতে সক্ষম হন এবং এর মধ্য দিয়ে মানুষ তার অস্তিত্ব অনুধাবন ও নিয়ন্ত্রণ করতে পারে।  ১৯৭০ সালে বার্সেলোনায়  প্রায় ১৫০০  জন পেশদার  নিয়ে সর্বপ্রথম স্মমেলন অনুষ্ঠিত হয়। এর মধ্য দিয়ে সফ্রোলজী  আন্তর্জাতিক ভাবে স্বীকৃতি লাভ করে।  ১৯৮৫ সালে তিনি প্যারিসে আসেন এবং ৪° এর পদ্ধতিটি  প্রদর্শন করেন যা ফ্রান্সে গ্রহণযোগ্যতা লাভ করে। যদিও সেই সময় থেকে ফ্রান্সে সফ্রোলজী ব্যবহার হয়ে আসছিল কিন্তু  এটির  রাষ্ট্রীয়  স্বীকৃতী ছিলনা  কাঠামোগত  কারণে। ২০০৪ সালে প্যারিসে   Institut de Formation à la Sophrologie নামক এই প্রতিষ্ঠানটি মন্ত্রণালয়ের যাবতীয়  শর্ত পূরণ করে একটি ডিগ্রীর  কোর্সে রূপান্তরিত করতে সক্ষম হয়। এই প্রতিস্থানের পরিচালিকা Catherine Aliotta। বর্তমানে ফ্রান্সে কায়োমনোবিজ্ঞান বা সফ্রোলজী রাষ্ট্র কর্তৃক স্বীকৃত।    সফ্রোলজীর মূল তত্বের একাংশ  ভারতবর্ষ থেকে পশ্চিমে এলেও সেখানে সফ্রোলজীর  চর্চা তেমন পরিলক্ষিত হয়না। Chambre Syndicale de la Sophrologie  এর তথ্য অনুযায়ী বর্তমানে  বাংলাদেশের একমাত্র ও প্রথম বাংলাভাষী সফ্রোলজীস্ট হিসেবে স্বীকৃতী পেয়েছেন জনাব  Golam Rabbane.  বিষয়শ্রেণী:কলম্বীয় উদ্ভাবন বিষয়শ্রেণী:বিকল্প চিকিৎসাবিজ্ঞান বিষয়শ্রেণী:সম্মোহন বিষয়শ্রেণী:১৯৬০-এর দশকের নতুন শব্দ
আরলিস কে পেরি (ফেব্রুয়ারি ২২, ১৯৫৫ - অক্টোবর ১২, ১৯৭৪) ছিলেন ১৯ বছর বয়সী এক আমেরিকান নারী, যিনি ১৯৭৪ সালের ১২ ই অক্টোবর ক্যালিফোর্নিয়ার স্ট্যানফোর্ড বিশ্ববিদ্যালয়ের মাঠের মধ্যে স্ট্যানফোর্ড মেমোরিয়াল চার্চের ভিতরে খুন হন। ২০১৮ সালে ডিএনএ প্রোফাইলিংয়ের পরে পুলিশ স্টিফেন ব্লেক ক্রফোর্ডকে অপরাধী হিসাবে নাম দেওয়ার আগে চল্লিশ বছরেরও বেশি সময় ধরে এই হত্যার সমাধান হয়নি। স্ট্যানফোর্ডের একজন নিরাপত্তা রক্ষী ক্রফোর্ড, যিনি লাশটি আবিষ্কার করেছেন বলে জানা গেছে, তাকে গ্রেপ্তার করার আগেই তিনি আত্মহত্যা করেন।   শিকার  আরলিস কে ডাইকমা উত্তর ডাকোটার বিস্মার্ক শহরে বড় হয়েছেন, যেখানে তিনি এবং ব্রুস ডি পেরি উচ্চ বিদ্যালয়ের প্রণয়ী ছিলেন। ১৯৭৪ সালের আগস্টে, তার মৃত্যুর ছয় সপ্তাহ আগে, এই দম্পতি বিয়ে করেন এবং আরলিস তার স্বামীর সাথে স্ট্যানফোর্ড ইউনিভার্সিটি ক্যাম্পাসে চলে যান, যিনি একটি সাফোমোর প্রি-মেড ছাত্র ছিলেন। হত্যার সময় আরলিস স্থানীয় একটি আইন সংস্থায় রিসেপশনিস্ট হিসেবে কাজ করতেন। ডান|থাম্ব| স্ট্যানফোর্ড মেমোরিয়াল চার্চ ১৯৭৪ সালের ১২ ই অক্টোবর রাত সাড়ে ১১টার দিকে পেরিদের গাড়ির টায়ারের চাপ নিয়ে তর্কাতর্কি হয়। পেরি তার স্বামীকে বলেছিলেন যে তিনি স্ট্যানফোর্ড মেমোরিয়াল চার্চের ভিতরে একা প্রার্থনা করতে চান, এবং তারা আলাদা হয়ে যান। ব্রুস উদ্বিগ্ন হয়ে পড়েন যখন তার স্ত্রী ভোর ৩:০০ টার মধ্যে বাড়ি ফিরে আসেননি এবং স্ট্যানফোর্ড পুলিশকে ফোন করে তার নিখোঁজ হওয়ার কথা জানান। যাইহোক, সান্তা ক্লারা কাউন্টি শেরিফের অফিসের কর্মকর্তারা গির্জায় গিয়ে জানান যে বাইরের সমস্ত দরজা তালাবন্ধ ছিল।  স্ট্যানফোর্ডের প্রাক্তন পুলিশ কর্মকর্তা ক্যাম্পাস সিকিউরিটি গার্ড স্টিফেন ক্রফোর্ড দাবি করেছেন যে তিনি পেরির লাশ প্রায় ভোর ৫:৪৫ খুঁজে পেয়েছেন। ১৩ ই অক্টোবর, গির্জার পূর্ব ট্রানসেপ্ট, বেদীর কাছে। তাকে তার বুক জুড়ে হাত গুটিয়ে মুখ থুবড়ে পড়ে দেখা গেছে।   তার মাথার পিছন থেকে একটি বরফের পিক আটকে ছিল, যদিও হাতলটি ভেঙে গিয়েছিল এবং অনুপস্থিত ছিল। শ্বাসরোধের লক্ষণও ছিল। পুলিশ জানিয়েছে যে পেরি কোমর থেকে নীচে নগ্ন ছিল। তার যোনিতে একটি তিন ফুট (১ মিটার) লম্বা বেদী মোমবাতি ঢোকানো হয়েছিল এবং আরেকটি তার স্তনের মধ্যে স্থাপন করা হয়েছিল।  তার জিনসটি তার পা জুড়ে হীরের প্যাটার্নে সাজানো হয়েছিল।Serial Killers  p. 126   মিডিয়া  কেসফাইল ট্রু ক্রাইম পডকাস্টের ফেব্রুয়ারি ২০২০ পর্বে জন গেট্রেউ হত্যার পাশাপাশি এই মামলাটি বিস্তারিতভাবে য়ালোচিত ছিল।  ডেভিড বারকোভিটজ এবং পেরি হত্যার মধ্যে অনুমিত সংযোগগুলি নেটফ্লিক্সের তথ্যচিত্র দ্য সন্স অফ স্যাম: এ ডিসেন্ট ইনটু ডার্কনেসে বর্ণিত হয়েছিল।   তথ্যসূত্র   বিষয়শ্রেণী:খুনের শিকার নারী বিষয়শ্রেণী:স্ট্যানফোর্ড বিশ্ববিদ্যালয় বিষয়শ্রেণী:নারীর প্রতি সহিংসতার ঘটনা বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:পূর্বে নিখোঁজ ব্যক্তি বিষয়শ্রেণী:মার্কিন যুক্তরাষ্ট্রের অমীমাংসিত খুন
মুকুন্দ চাঁদ চক্রবর্তী (মৃত্যু ১৯৭২) ছিলেন ব্রিটিশ ভারতের বঙ্গের একজন পরিসংখ্যানবিদ। তিনি ভারতের মুম্বাই বিশ্ববিদ্যালয়ের পরিসংখ্যান বিভাগের প্রতিষ্ঠাতা প্রধান ছিলেন৷ ১৯৪৮ সালে বিভাগটির প্রতিষ্ঠা থেকে ১৯৭২ সাল অবধি আ-মৃত্যু তিনি এর দায়িত্বে ছিলেন। পরে মুম্বাই বিশ্ববিদ্যালয়ের গণিত বিভাগটি ১৯৬৩ সালে অধ্যাপক এস এস শ্রীখণ্ডের নির্দেশে প্রতিষ্ঠিত হয়েছিল।  চক্রবর্তী পরীক্ষার নকশায় তার কাজের জন্য পরিচিত ছিলেন। তিনি মুম্বাই বিশ্ববিদ্যালয়ের বেশ কয়েকজন শিক্ষার্থীদেরকে পরিসংখ্যানে পিএইচডি করার কাজে সাহায্য করেছিলেন। তিনি পুনে বিশ্ববিদ্যালয়ের সাথেও যুক্ত ছিলেন যেখানে পরীক্ষার নকশার উপর তাঁর নোট পড়ানো হত এবং তিনি সেখানের ব্যবহারিক পরীক্ষায় সময় বহিঃনিরীক্ষক হিসেবে আসতেন।  ১৯৭২ সালে মুম্বাইয়ে হার্ট অ্যাটাকে তার মৃত্যু হয়।   নির্বাচিত কাজ   A note on skewness and kurtosis (স্কিউনেস এবং কুর্তোসিস সম্পর্কিত একটি নোট), এম সি চক্রবর্তী - বুল কলিকাতা সোক ম্যাথ, ১৯৪৬  এম সি চক্রবর্তী, On the C-matrix in design of experiments (পরীক্ষণ নকশায় সি-ম্যাট্রিক্সে), জে ইন্ডিয়ান স্ট্যাটিস্ট. অ্যাসো. ১ (১৯৬৩), ৮-২৩।  On the use of incidence matrices of designs in sampling from finite populations (সীমাবদ্ধ জনগোষ্ঠী থেকে নমুনা তৈরির ক্ষেত্রে নকশার ম্যাট্রিকের ব্যপ্তি ব্যবহার), এমসি চক্রবর্তী - ভারতীয় পরিসংখ্যান সমিতির জার্নাল, ১৯৬৩  On the ratio of the mean deviation to standard deviation (মানক বিচ্যুতিতে গড় বিচ্যুতির অনুপাতের ভিত্তিতে), এমসি চক্রবর্তী - কলকাতা স্ট্যাটিস্টিকাল অ্যাসোসিয়েশন বুলেটিন  [বই] Mathematics of design and analysis of experiments (নকশা এবং পরীক্ষার বিশ্লেষণে গণিত), এমসি চক্রবর্তী - ১৯৬২ - orton.catie.ac.cr   তথ্যসূত্র    বহিঃসংযোগ   Encyclopaedia of Design Theory: Bibliography   Review: M. C. Chakrabarti, Mathematics of Design and Analysis of Experiments  বিষয়শ্রেণী:১৯৭২-এ মৃত্যু বিষয়শ্রেণী:ভারতীয় পরিসংখ্যানবিদ বিষয়শ্রেণী:বাঙালি পরিসংখ্যানবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় গণিতবিদ বিষয়শ্রেণী:বাঙালি গণিতবিদ বিষয়শ্রেণী:ঢাকার ব্যক্তি